open-index/open-wikipedia-markdown huggingface dataset:
Činnosť podniku

**Činnosť podniku** je súhrnné označenie pre vykonávanie rôznych činností, zabezpečujúcich plynulosť výroby a ciele podniku.

## Rozdelenie činností podniku
* investičná činnosť
* zásobovacia činnosť
* personálna činnosť
* výrobná a odbytová činnosť
* financovanie a riadenie

### Investičná činnosť podniku
Úlohou investičnej činnosti je zabezpečiť pre podnik potrebný dlhodobý majetok – t. j. obstarávanie. Obstarávanie (nakupovanie) majetku pre podnik sa označuje ako investovanie, napr. podnik nakúpi nové stroje. Podmienkou investičnej činnosti podniku je dostatok voľných peňažných prostriedkov.
Investície môžu mať rôzny účel a podľa toho sa rozdeľujú na:
* čisté – týmito investíciami sa rozširuje hospodárska činnosť podniku; jedná sa o nákup ďalšieho majetku
* obnovovacie – slúžia na obnovu opotrebovaného majetku
Takisto môžu mať rôzny charakter:
* hmotné investície – obstaranie hmotného majetku, napr. nákup nových prístrojov,
* nehmotné investície – nákup software
* finančné investície – napr. nákup cenných papierov
Dôležitou súčasťou investičnej činnosti je investičné plánovanie.

### Zásobovacia činnosť podniku
Jej úlohou je zabezpečiť pre výrobu potrebné materiály, polotovary či rôzne tovary v požadovanom množstve, kvalite alebo sortimente a tak zabezpečiť plynulú výrobu. Zahŕňa nákup, prepravu a skladovanie.

Nákup potrebných materiálov, polotovarov a tovarov zabezpečujú zamestnanci útvaru zásobovania; ich úlohou je nájsť najvhodnejších dodávateľov a najvhodnejší spôsob dodávok materiálu do podniku. Na prepravu objednaného materiálu môže podnik  využiť vlastné dopravné prostriedky (ak ich má k dispozícii) alebo využiť dopravné prostriedky dodávateľa či prepravcov. Skladovanie nakúpených materiálov zahŕňa príjem (príjemka) a ošetrovanie zásob, uloženie do skladu, výdaj zásob do výroby (výdajka). Stav zásob sa vedie na skladových kartách. Optimálne množstvo zásob viaže minimálne peňažné prostriedky a následne minimálne náklady na skladovanie, a zároveň zabezpečuje plynulú výrobu.

## Referencie

Kategória:Podniková ekonomika
Kropyvnyckyj

**Kropyvnyckyj** (; ) je mesto v strednej časti Ukrajiny na rieke Inhul. Je administratívnym centrom Kirovohradskej oblasti. V roku 2022 malo približne 219 000 obyvateľov. Znamjanka je druhé mesto po tomto v tejto oblasti

Je dopravnou križovatkou, križujú sa tu železničné (Odesa-Kropyvnyckyj-Charkov) a cestné spojenia. V Kropyvnyckom bolo založené prvé divadlo na Ukrajine.

## Názov
Počas svojej histórie sa názov mesta Kropyvnyckyj niekoľkokrát zmenil. V rokoch 1752 až 1924 bolo mesto známe ako Jelisavethrad (Єлисаветград) alebo Jelisavet po cárovnej Alžbete I. V roku 1924 sa ako súčasť Sovietskeho zväzu stalo známe ako Zinovievsk (Зіновєвськ) na počesť revolucionára Grigorija Zinovieva, ktorý sa tam narodil. Po atentáte na Sergeja Kirova v roku 1934 bolo mesto na jeho počesť premenované na Kirovo (Кірово), neskôr v roku 1939 Kirovohrad/Kirovograd (Кировоград). V roku 2016 bolo v rámci odstraňovania sovietskych názvov premenované na Kropyvnyckyj, na počesť spisovateľa a dramatika Marka Kropyvnyckého, ktorý sa narodil blízko mesta.

## Dejiny

Mesto vzniklo okolo vojenského opevnenia, ktoré dala postaviť Alžbeta I. v roku 1754. To mu dodalo na dôležitosti a v 19. storočí bolo významným obchodným miestom. V rokoch 1868 - 1869 bola vystavaná železničná trať Odesa - Charkov a mesto sa stalo dôležitou železničnou križovatkou. Následne došlo k rýchlemu rozvoju priemyslu v meste.

V meste bola v 19. storočí významná židovská populácia. Došlo tu k viacerým pogromom. Najväčšie boli zdokumentované počas ruskej občianskej vojny od 15. do 17. mája 1919.

Počas druhej svetovej vojny bolo mesto od 4. augusta 1941 do 8. januára 1944 okupované nacistickými jednotkami. Bolo oslobodené počas dnepersko-karpatskej operácie.

V meste sa po vojne rozvíjal strojárenský priemysel (výroba poľnohospodárskych strojov, hlavne sejačiek), písacích strojov a pod.

Počas ukrajinských prezidentských volieb v roku 2004 sa mesto stalo známe vďaka rozsiahlym volebným podvodom spáchaným miestnymi orgánmi.

## Referencie

## Iné projekty
.

Kategória:Mestá na Ukrajine
Kategória:Geografia Kirovohradskej oblasti
Gustav de Vries

**Gustav de Vries** (* 22. január 1866, Amsterdam – † 16. december 1934, Haarlem) bol holandský matematik. 

Je známy najmä vďaka tzv. Kortewegovej–de Vriesovej rovnici, matematickému modelu vĺn na plytkej vode, ktorý objavil spoločne s Diederikom Kortewegom. Spolu zverejnil tri matematické články, všetky v 90. rokoch 19. storočia.

## Život
Gustav de Vries študoval na univerzite v Amsterdame. V rokoch 18921893 vyučoval na vojenskej akadémii v Brede a v rokoch 18931894 v Alkmaare. V roku 1894 promoval u Diederika Kortewega s prácou *Bijdrage tot de kennis der lange golven*, ktorá obsahuje aj Kortewegovu-de Vries rovnicu. 

Od roku 1931 až do penzie pracoval na *HBS en Handelsschool* v Haarleme. 

## Zdroje
*

Kategória:Holandskí matematici
Kategória:Osobnosti z Amsterdamu
Kategória:Absolventi Universiteit van Amsterdam
Ondrej Debnár

**Ondrej Debnár** (* 18. jún 1972, Očová) je bývalý slovenský futbalový reprezentant. Hráva na poste obrancu. 

Futbalovo vyrastal v rodnej Očovej, počas dorastu hrával aj za Detvu. Najväčšiu časť svojej klubovej kariéry odohral v drese Artmedia Petržalka, v ktorej drese dosiahol aj svoje najväčšie hráčske úspechy: titul v lige, pohár a predovšetkým účinkovanie v Lige majstrov. 

Pôsobil aj v zahraničí; v júli 2003 sa stal novou posilou tureckého klubu Elazigsporu a neskôr hrával v Maďarsku za Matáv Šopron. Po návrate hrával opäť za Artmediu a neskôr za Duklu Banská Bystrica. Dve sezóny bol kapitánom tímu „vojakov“ a po sezóne 2008-09 tu ukončil svoje pôsobenie. Od augusta 2009 pokračoval vo svojej kariéry v drese druholigového klubu MFK Zvolen, kde sa stal zároveň aj asistentom trénera.

Drží rekord v počte červených kariet v Corgoň lige, ktorých získal osem.

## Úspechy
* Slovenský pohár: 2004
* Corgoň liga: 2005
* Slovenský superpohár: 2005
* Liga majstrov UEFA: základná skupina: 2005-06

## Referencie

## Externé odkazy
* klubartmedia.sk
* Ondrej Debnár na stránke national-football-teams.com
* Ondrej Debnár na stránke transfermarkt.de

Kategória:Slovenskí futbalisti
Kategória:Osobnosti z Očovej
Kategória:Hráči FC Petržalka 1898
Kategória:Hráči MFK Ružomberok
Kategória:Hráči Elazigspor
Kategória:Hráči FC Sopron
Kategória:Hráči FK Dukla Banská Bystrica
Kategória:Hráči MFK Zvolen
Diederik Korteweg

**Diederik Johannes Korteweg** (* 31. marec 1848, ’s-Hertogenbosch, Holandsko - † 10. máj 1941, Amsterdam, Holandsko) bol holandský matematik a profesor matematiky na univerzite v Amsterdame. Spolu s Gustavom de Vriesom objavil tzv. Kortewegovu-de Vriesovu rovnicu popisujúcu vlny na plytkej vode.

## Iné projekty

Kategória:Narodenia v 1848
Kategória:Úmrtia v 1941
Kategória:Holandskí matematici
Kategória:Absolventi Universiteit van Amsterdam
Giewont

**Giewont** je horský masív v poľských Západných Tatrách dlhý . Jeho hlavný vrchol Wielki Giewont má nadmorskú výšku  a je najvyšším vrchom v poľskej časti pohoria. Okrem Wielkeho Giewontu sú súčasťou masívu aj menej výrazné vrcholy Mały Giewont () a Długi Giewont ().

Giewont je pre svoju typickú siluetu považovaný za jeden zo symbolov Poľska, vďaka čomu niekedy býva prirovnávaný k slovenskému Kriváňu. Vrch je obľúbeným turistickým cieľom.

## Galéria

Obrázok:Giewont a2.jpg|Hlavný vrchol
Obrázok:Giewont a7.jpg|Pohľad na masív zo Zakopaného
Obrázok:Giewont a8.jpg|Giewont zo západu
Obrázok:Krzyz na giewoncie2.jpg|Vrchol s krížom
Obrázok:Giewont a4.jpg|Ďalší pohľad na hlavný vrchol
Obrázok:Giewont masyw.JPG|Giewont z juhu
Obrázok:Giewont a6.jpg|Giewont z Kasprovho vrchu
Obrázok:Tatry Giewont-J.Rys-cleaned.jpg|Giewont na starej pohľadnici


## Referencie

## Iné projekty

Kategória:Vrchy v Poľsku
Kategória:Vrchy Západných Tatier
Kategória:Tisícovky v Poľsku
LED žiarovka

náhľad|LED žiarovka s LED "vláknami" (filament), pripomínajúca klasickú žiarovku
[náhľad|LED žiarovka s [SMD čipmi bez krytu]]
right|thumb|LED žiarovka s Edisonovým závitom
right|thumb|Rôzne farby LED žiaroviek

**LED žiarovka** je polovodičová žiarovka, ktorá používa LED diódy ako zdroj svetla. Pretože svetelný výkon jednotlivých LED diód je malý v porovnaní s klasickou žiarovkou, používajú sa viaceré diódy súčasne. LED žiarovky sa môžu používať namiesto klasických žiaroviek. Väčšina LED žiaroviek musí obsahovať aj externé obvody, aby boli schopné pracovať so štandardným striedavým prúdom. V porovnaní s klasickou žiarovkou a kompaktnou žiarivkou ponúkajú vyššiu životnosť a efektívnosť pri porovnateľných vstupných nákladoch.

## Použitie v domácnosti
Jediná LED dióda je slaboprúdové polovodičové zariadenie, ktoré nemôže byť priamo použité so striedavým prúdom bez určitých obvodov, ktoré upravujú tok prúdu v žiarovke. Je možné použiť rezistor zapojený do série na obmedzenie prúdu, čo je však neefektívne, pretože väčšina napätia sa stratí v rezistore. Jednoduché zapojenie diód do série dokáže minimalizovať straty, avšak výpadok jednej diódy vyradí z prevádzky celú sériu. Paralelné zapojenie zvyšuje spoľahlivosť. V praxi sa používa zapojenie do 3 alebo viacerých paralelných sérií.

LED žiarovky určené na nahradenie klasických žiaroviek sa vyrábajú v štandardných rozmeroch, s Edisonovým závitom a inými závitmi. Vyrábajú sa aj na nízke napätie (napr. 12 V) a pre štandardné napätie striedavého prúdu (110 alebo 230 V).

Postupne narastá výber možností na náhradu žiaroviek mnohých druhov LED žiarovkami. Nevýhodou je, že LED žiarovky potrebujú dostatočné chladenie, a na väčšie výkony, ako mala 100W klasická žiarovka, vyžadujú aj väčšie rozmery. Väčšinu LED žiaroviek je možné stĺmiť a ich svetlo je čiastočne smerové. Dokážu sa zaplatiť usporenou energiou už v priebehu jedného roka. LED žiarovky strácajú intenzitu svojho svetla počas doby životnosti iba veľmi pomaly a  na rozdiel od kompaktných žiariviek neobsahujú ortuť a spĺňajú normu RoHS. Sú k dispozícii v rôznych farebných prevedeniach.

Posledné modely LED žiaroviek sú konštruované z vysokosvietivých SMD LED čipov, priemerná účinnosť sa blíži k 100 lm na 1W a sú stmievateľné.

## Efektivita

## Zdroj
* 

## Iné projekty

Kategória:Svietidlá
2 (album, The Swan Bride)

***2*** je oficiálny debutový album slovenskej kapely The Swan Bride. Predchádzalo mu EP *[[Monsters In Your Drawers]]*.

## Zoznam skladieb
# „Styx travel inc“ – 2:28
# „A day off from myself“ – 3:23
# „Dead astaire“ – 1:56
# „The rise and fall of ichabod k.“ – 2:56
# „Lionella“ – 3:47
# „Lonely honeymoon in the wasteland“ – 4:24
# „Nocturnal groove“ – 1:53
# „9 lives of frankie the cat“ – 2:54
# „Freakshow“ – 2:50
# „Pirate song“ – 2:48
# „Cabaret marionette“ – 4:23
# „Miss understanding“ – 3:11

Kategória:Albumy The Swan Bride
Kategória:Hudobné albumy z 2010
César Sampaio

**César Sampaio**, celým menom **Carlos Campos César Sampaio**, (* 31. marec, 1968, São Paulo) je bývalý brazílsky futbalista, ktorý ukončil svoju kariéru v roku 2004.

César Sampaio je jedným z mála hráčov ktorí hrali za 4 veľké kluby zo São Paula (Santos, Palmeiras, Corinthians a São Paulo) a je jedným z najväčším idolov klubu Palmeiras. 

Vyhral Bola de Ouro (brazílsku zlatú loptu) dvakrát, in 1990 a 1993 a bol súčasťou tímu Brazílie počas Copa América v roku 1993, ale nehral na Majstrovstvách sveta v 1990 ani v 1994. 

Neskôr bol tiež súčasťou reprezentačného mužstva, ktoré vyhralo  Copa América a Pohár konfederácií FIFA v roku 1997 a hral za na Majstrovstvách sveta 1998. Na tomto turnaji odohral šesť zápasov, hral aj vo finále proti Francúzsku, ktoré Brazília prehrala. Bol strelcom prvého gólu majstrovstiev, bolo to v otváracom zápase proti . 

## Úspechy
* Finalista MS 1998 (Brazília)
* Pohár konfederácií FIFA, 1997 (Brazília)
* Copa América, 1997 (Brazília)
* Campeonato Brasileiro Série A:  1993 a 1994 v drese Palmeiras
* Campeonato Paulista: 1993 a 1994 v drese Palmeiras, a v 2001 v drese Corinthians
* Torneio Rio-São Paulo: 1993 a 2000  (Palmeiras)
* Ázijský pohár víťazov pohárov: 1995 (Yokohama Flugels)
* Ázijský Superpohár: 1995 (Yokohama Flugels)
* Copa do Brasil: 1998 
* Mercosul Cup: 1998
* Copa Libertadores de América: 1999
* Španielsky superpohár: 2000 (Deportivo de La Coruña)

## Zdroj

Kategória:Brazílski futbalisti
Kategória:Hráči Santos Futebol Clube
Kategória:Hráči Sociedade Esportiva Palmeiras
Kategória:Hráči Deportivo La Coruña
Kategória:Hráči São Paulo FC
Kategória:Hráči Corinthians
Kategória:Hráči Yokohama Flugels
Kategória:Hráči Kashiwa Reysol
Kategória:Hráči Majstrovstiev sveta vo futbale 1998
Kategória:Osobnosti zo São Paulo
Zajac polárny

**Zajac polárny** (*Lepus arcticus*) je cicavec z čeľade zajacovité (*Leporidae*).

## Poddruhy
Sú známe štyri poddruhy:
* *Lepus arcticus arcticus*
* *Lepus arcticus bangsii*
* *Lepus arcticus groenlandicus*
* *Lepus arcticus monstrabilis*

## Rozšírenie
Žije v tundre Grónska, severnej časti Kanady a Aljašky.

## Opis
Je približne 55 až  dlhý a váži medzi 4 a . Relatívne k jeho veľkosti má menšie uši.

Počas zimného obdobia jeho srsť zbelie, aby zajacovi poskytla maskovanie v snehu. 

## Strava
Zajac polárny väčšinou požiera zdrevnatené rastliny, ale nepohrdne ani pupeňmi, lesnými plodmi, listami a trávou. Má výborný čuch a za zasneženými rastlinami, ktorými sa živí, dokáže aj hrabať do snehu.

## Iné projekty

## Externé odkazy
* http://www.iucnredlist.org/search/details.php/41274/all
* http://dx.doi.org/10.2307%2F3504088

## Zdroj
* 

Kategória:Zajacovité
Kategória:Najmenej ohrozené druhy
Kategória:Cicavce v Grónsku
Madona Granduca

**Madona Granduca** (, *Veľkovojvodova Madona*) je názov obrazu namaľovaného talianskym renesančným umelcom Raffaelom Santim.

Dielo, označované tiež *Madona s Dieťaťom*, v sebe nezaprie leonardovský vplyv obohatený raffaelovským podaním plastickejšieho zobrazenia tvarov.

Z tmavého pozadia sa vynára postava nežnej až krehkej Madony držiacej na rukách Dieťa. Z obrazu je cítiť neuveriteľnú hĺbku materinskej lásky. Obraz vo svojej podstate kompozične veľmi jednoduchý pôsobí svojou umeleckou hĺbkou a precítenosťou nesmierne dokonale a to aj napriek tomu, že patrí k Raffaelovým raným prácam. Možno povedať, že *Madona Granduca* je skutočným klasickým príkladom dokonalosti.

Historické záznamy mlčia o tom, pre koho Raffael tento obraz, počas svojho pobytu vo Florencii, namaľoval. Vieme, že od roku 1799 ho vlastnil lotrinský veľkovojvoda Ferdinand III. (odtiaľ názov diela). Je zrejmé, že ho získal z majetku iného florentského maliara Carla Dolciho.

## Zdroje

* E. Michelettiová, *Najkrajšie múzeá sveta - Florencia*, TRIO Publishing, Bratislava, 1996, ISBN 80-967324-2-0
* http://www.wga.hu/cgi-bin/highlight.cgi?file=html/r/raphael/2firenze/1/22grandu.html&find=Madonna+Granduca

Kategória:Raffael
Kategória:Renesančné výtvarné umenie
Kategória:Palazzo Pitti
Kategória:Panna Mária v umení
Madona della Seggiola

**Madona della Seggiola** (tiež *Madona della Sedia*) je názov obrazu namaľovaného talianskym renesančným umelcom Raffaelom Santim.

Obraz, ktorý zrelý umelec namaľoval pravdepodobne pre pápeža Leva X., býva všeobecne považovaný za jedno z najslávnejších umelcových diel a predstavuje vrchol maľby Madon v talianskej renesancii.

Raffael je autorom viacerých obrazov s motívom Madony, kde je okrem postavy Panny Márie a Dieťaťa súčasťou výtvarného prevedenia malý Ján Krstiteľ. Tak je tomu i pri tomto diele.

Obraz je namaľovaný na kruhovom formáte, čomu je prispôsobená i kompozícia postáv. Dokladá to najmä mierne doľava predklonená hlava Panny Márie. Reč jej tela vyžaruje najvyššiu mieru prirodzenosti a vnútornej súnáležitosti so spokojne vyzerajúcim a nežne sa k matke túliacim dieťaťom. Láskyplnosť a materinská neha sú cítiť i z pohľadov priamo nasmerovaných na diváka. Svedkom rodinného šťastia je malý Ján, charakterizovaný svojím atribútom - malým krížikom.

Obraz je predchnutý nádherným farebným podaním, ktorému dominuje pestrofarebná prikrývka prehodená cez Máriine plecia.

Obraz sa už krátko po Raffaelovej smrti dostal do majetku Mediciovcov, ktorí ho vystavili v galérii Uffizi. Koncom 18. storočia bol ako súčasť napoleonovej koristi prevezený do Francúzska. Do Talianska sa vrátil v roku 1815 a dnes je exponátom v galérii Palatino v bývalom paláci Pittiovcov.

## Zdroje

* E. Michelettiová, *Najkrajšie múzeá sveta - Florencia*, TRIO Publishing, Bratislava, 1996, ISBN 80-967324-2-0
* Ch. Stukenbrock, B. Topper, *1000 mistrovských děl evropského malířství 1300 - 1850*, Slovart, Praha, 2008, ISBN 978-80-7391-129-4
* http://www.wga.hu/cgi-bin/highlight.cgi?file=html/r/raphael/5roma/2/07sedia1.html&find=Madonna+della+sedia

Kategória:Raffael
Kategória:Renesančné výtvarné umenie
Kategória:Palazzo Pitti
Kategória:Panna Mária v umení
La Donna Gravida

**La Donna Gravida** je názov obrazu namaľovaného talianskym renesančným umelcom Raffaelom Santim.

O tomto obraze je známe iba to, že ho Raffael namaľoval medzi rokmi 1505 – 1506 počas svojho florentského pôsobenia. Identita gravidnej ženy namaľovanej na obraze je neznáma. Podľa jej výzoru a drahého oblečenia, výrazne kontrastujúceho s tmavým pozadím, ide zrejme o ženu z vyšších spoločenských kruhov, možno zo šľachtickej rodiny.

Opäť sa tu naplno prejavil vplyv Raffaelovho predchodcu Leonarda da Vinci v štýle priestorového figuratívneho prejavu.

## Iné projekty

## Zdroj
* 

Kategória:Raffael
Kategória:Renesančné výtvarné umenie
Kategória:Palazzo Pitti
Kategória:Portréty
Peter Dzúrik

**Peter Dzúrik** (* 29. december 1968, Košice – † 9. september 2010, Bratislava) bol slovenský futbalista, 45-násobný reprezentant. So svojou aktívnou kariérou skončil v júli 2005. Od roku 2008 do januára 2010 bol športovým riaditeľom klubu Dukla Banská Bystrica.

Odchovanec košického futbalu v roku 1993 utrpel dvojitú zlomeninu holennej kosti, zranenie, pre ktoré skoro ukončil kariéru. Vrátil sa však v drese Chemlonu Humenné pod vedením trénera Šimončiča.

V drese národnej reprezentácie odohral 45 zápasov, v ktorých strelil 2 góly, bol aj kapitánom mužstva. Zomrel 9. septembra 2010.

## Úspechy
**Humenné**
* Slovenský pohár: 1996

**1. FC Košice**
* Corgoň liga: 1997, 1998
* Slovenský pohár: 1997
* Liga majstrov: základná skupina: 1997-98

**Inter**
* Corgoň liga: 2000, 2001
* Slovenský pohár: 2000, 2001

**Individuálne ocenenia**
* Futbalista roka: umiestnenie TOP 10: 1999, 2000, 2001, 2002
* Jedenástka roka: 1999, 2000, 2001, 2002

## Referencie

## Externé odkazy

* Peter Dzúrik na stránke osobnosti.sk
* Peter Dzúrik na stránke transfermarkt.de

Kategória:Slovenskí futbalisti
Kategória:Hráči MFK Košice
Kategória:Hráči FK Dukla Banská Bystrica
Kategória:Hráči FK Inter Bratislava
Kategória:Hráči ŠK Slovan Bratislava
Kategória:Osobnosti z Košíc
Kategória:Úmrtia na rakovinu mozgu
Europaio

**Europaio** alebo **moderná indoeurópčina** je rekonštruovaný umelý jazyk, ktorý v roku 2004 začali vytvárať  študenti Carlos Quiles a María Teresa Batalla na univerzite v španielskom meste Extremadura. Verejnosti ho predstavili v roku 2006. Snahou tvorcov jazyka Europaio bolo vytvoriť moderný a všestranne použiteľný medzinárodný pomocný jazyk pre potreby Európskej únie.

## Základ jazyka
Tvorcovia jazyka Europaio nadviazali na viac ako dvestoročnú prácu lingvistov snažiacich sa  zrekonštruovať indoeurópsky prajazyk. Vychádzali z dostupných písomných pamiatok predstavujúcich najstaršie písomné záznamy všetkých skupín indoeurópskych jazykov - románskych, germánskych, keltských, slovanských, baltských, gréckych. Zo začiatku vychádzali len z európskych jazykov, v ďalšej práci však využili aj staroveké písomné záznamy indických, iránskych a anatólskych jazykov (napríklad chetitčiny), arménčiny a tocharčiny. Z týchto materiálov a s využitím poznatkov o zákonitostiach vývoja jazykov odvodili predpokladanú slovnú zásobu, morfológiu, fonológiu, vetnú stavbu a celkovo gramatiku predpokladaného spoločného prajazyka a z jestvujúcich slov odvodili nové výrazy potrebné v modernej spoločnosti. Tvorcovia jazyka Europaio síce vytvorili publikácie pre verejnosť, časť z nich je dostupná na internete, niektoré vyšli v tlačenej verzii, projekt ako taký však zatiaľ neopustil akademickú pôdu.

## Cieľ

Hlavnou výhodou rekonštruovaného jazyka Europaio je jeho etnická a politická neutralita, keďže nepatrí žiadnemu konkrétnemu národu, ale vychádza z hypotetického prajazyka takmer všetkých Európanov. Mohol by byť prijateľnou alternatívou aj pre neindoeurópske národy, ako sú Baskovia a tiež ugrofínske a turecké národy žijúce v Európe. Jeho zavedením by sa teda zabránilo jazykovej diskriminácii málo rozšírených jazykov na jednej strane a dominancii najviac rozšírených jazykov na druhej stane. Jazyk Europaio by postupne mohol prevziať funkciu, ktorú v súčasnosti plní angličtina.

Keďže Európska únia má 27 členských krajín (platí pre rok 2010) a 23 oficiálnych jazykov, ktoré sú navzájom zrozumiteľné len čiastočne alebo vôbec, je nevyhnutné zamestnávať veľké množstvo prekladateľov a vynakladať značné množstvo finančných prostriedkov nielen na preklady písomných materiálov do týchto jazykov, ale tiež na vzájomné tlmočenie medzi rôznymi jazykmi. Zavedením spoločného európskeho jazyka by sa tieto peniaze ušetrili - odbúralo by sa veľké množstvo byrokracie.

## Pozri aj

* Praindoeurópčina
* Indoeurópske jazyky
* Umelé jazyky

## Externé odkazy
* Hlavná stránka projektu 

Kategória:Umelé jazyky
Peter Hirsch (fyzik)

Sir **Peter Bernhard Hirsch**  HonFRMS FRS (* 16. január 1925, Berlín, Nemecká ríša† 12. september 2025) bol britský fyzik pracujúci v oblasti teórie materiálov. Bol známy predovšetkým vďaka svojej práci v oblasti transmisnej elektrónovej mikroskopie. Je nositeľom Wolfovej ceny za fyziku za rok 1983/84.

Kategória:Anglickí fyzici
Kategória:Nositelia Wolfovej ceny za fyziku
Kategória:Členovia Kráľovskej spoločnosti
Kategória:Členovia Ruskej akadémie vied
Kategória:Absolventi University of Cambridge
Kategória:Fyzici židovského pôvodu
Kategória:Anglické osobnosti nemeckého pôvodu
Kategória:Britské osobnosti židovského pôvodu
Kategória:Osobnosti z Berlína
Kategória:Storoční ľudia
Schleicherova bájka

**Schleicherova bájka** je najznámejší pokus o rekonštrukciu spoločného predka indoeurópskych jazykov - praindoeurópčiny. Napísal ju v roku 1868 nemecký lingvista August Schleicher. Jeho cieľom bolo ukázať ako asi mohol vyzerať predpokladaný indoeurópsky prajazyk. Ako sa menili vedomosti o jazykoch a zákonitostiach ich vývoja, vznikali novšie verzie Schleicherovej bájky odrážajúce aktuálny stav poznatkov alebo osobné názory lingvistov. Jestvujú tiež verzie pre neskoršie štádiá vývoja jazykov - protoslovanská, protoitalická, protogrécka, protoiránska, protogermánska, protokeltská, protoanatólska.

## Ovca a kone
### Verzia Schleichera z roku 1868

**'

:

=== Verzia Hirta z roku 1939 ===

**'

:

### Verzia Lehmanna a Zgustu z roku 1979

**'

:

=== Verzia Adamsa z roku 1997 ===

**'

:

### Verzia Kortlandta z roku 2007

**'

:

=== Verzia Lühra z roku 2008 ===

**'

:

### Preklad do slovenčiny
*Ovca a kone*

:Ovca, ktorá nemala vlnu, videla kone - jeden ťahal ťažký povoz, druhý niesol veľký náklad, tretí rýchlo niesol človeka. Ovca povedala koňom: "Srdce ma bolí, keď vidím, čo človek káže robiť koňom". Kone odpovedali: "Počuj, ovca, nás bolia srdcia, keď vidíme, ako človek, pán, berie ovci vlnu a robí si z nej teplý odev. A ovca nemá žiadnu vlnu." Ovca, počujúc to, ušla cez lúku.

## Pozri aj
* Indoeurópsky prajazyk
* Europaio

## Externé odkazy
* Hlavná stránka projektu Europaio
* Schleicherova bájka v rôznych verziách na stiahnutie vo formáte pdf 

Kategória:Indoeurópske jazyky
Theodore Maiman

**Theodore Harold Maiman**, známy aj ako **Ted Maiman**, (* 11. júl 1927, Los Angeles, Kalifornia, USA – † 5. máj 2007, Vancouver, Britská Kolumbia, Kanada) bol americký fyzik, ktorý zostrojil prvý laser. 

Je nositeľom Wolfovej ceny za fyziku za rok 1983/4. Bol tiež dvakrát nominovaný na Nobelovu cenu za fyziku, ale nikdy mu nebola udelená.

Kategória:Nositelia Wolfovej ceny za fyziku
Kategória:Nositelia Japonskej ceny
Kategória:Fyzici USA
Kategória:Osobnosti z Los Angeles
Erwin Hahn

**Erwin Louis Hahn** (* 9. jún 1921, Sharon, Pensylvánia, USA – † 20. september 2016) bol americký fyzik a profesor. Bol známy predovšetkým vďaka práci v oblasti  jadrovej magnetickej rezonancie. V roku 1950 objavil spinové echo.. 

Získal bakalárský titul z fyziky na Juanita College v Pensylvánii, magisterský a doktorský titul potom na univerzite Illinois v Urbana Champaign. V rokoch 1955 - 1991 pôsobil ako profesor fyziky na Leland Stanford Junior University a Kalifornskej univerzite v Berkeley. Od roku 1991 bol čestným profesorom v Berkeley. 

V roku 1971 sa stal členom American Academy of Arts and Sciences.
Bol nositeľom Wolfovej ceny za fyziku (1983/1984). V roku 1999 mu  United States National Academy of Sciences udelila Comstockovu cenu za fyziku.

## Referencie

## Externé odkazy
* Oral History interview transcript with Erwin L. Hahn 21 August 1986, American Institute of Physics, Niels Bohr Library and Archives 
* The Transformative Genius of Erwin Hahn - Interview published 8 May 2016   
* Ehrendoktorwürde an der Universität Stuttgart
* Oral History Interview
* Biografia 
* Erwin L. Hahn Institute for Magnetic Resonance Imaging 

## Zdroj

Kategória:Fyzici USA
Kategória:Nositelia Wolfovej ceny za fyziku 
Kategória:Členovia Francúzskej akadémie vied
Kategória:Členovia United States National Academy of Sciences
Kategória:Zahraniční členovia Kráľovskej spoločnosti
Kategória:Fyzici židovského pôvodu
Kategória:Osobnosti z Pensylvánie
Kategória:Členovia Slovinskej akadémie vied a umení
Medzinárodné letisko Vnukovo

thumb|right|Letisko Vnukovo – Terminál B
thumb|right|Pohľad na Terminál B letiska Vnukovo v noci
thumb|right|Interiér Terminálu B
thumb|right|Železničná stanica

**Medzinárodné letisko Andreja Tupoleva Vnukovo** (; IATA: **VKO**, ICAO: **UUWW**) je tretie najväčšie civilné letisko v Moskve. Nachádza sa 28 km od centra Moskvy (aj keď formálne leží v administratívnej hranici okresu Moskvy-Vnukovo).

## História
Vnukovo je najstaršie prevádzkyschopné letisko v Moskve. Jeho stavba bola schválená sovietskou vládou v roku 1937, pretože staršie letisko Chodynka (nachádzalo sa oveľa bližšie k centru mesta, ale od roku 1980 uzatvorené) bolo preťažené. Letisko Moskva-Vnukovo bolo otvorené 1. júla 1941. Počas Veľkej vlasteneckej vojny letisko slúžilo ako vojenská letecká základňa. Do premiestnenia väčšiny medzinárodných letov Aeroflotu v roku 1960 na letisko Šeremetievo, to bolo hlavné letisko s medzinárodnou prevádzkou v ZSSR. V roku 1956 tu uskutočnili prvé lety s cestujúcimi lietadlá Tupolev Tu-104 a Iľjušin Il-18. V roku 1961 vzal prvých cestujúcich turbovrtuľový Tupolev Tu-114 do Chabarovska. Po rozdelení leteckej spoločnosti Aeroflot na menšie firmy, bola z pozostávajúcich lietadiel umiestnených na letisku Vnukovo vytvorená spoločnosť *Vnukovo Airlines*. Tá bola neskôr prevzatá vedením spoločnosti S7 Airlines (predtým známej ako *Sibir Airlines*).

## Pravidelné linky
    

### Nákladná doprava

## Zdroj

Vnukovo
Kategória:Doprava v Moskve
Turbo Pascal

**Turbo Pascal** je vývojové prostredie používajúce programovací jazyk Pascal. Spolu s ďalšími súčasťami vyvinuté firmou Borland pre operačné systémy CP/M a MS-DOS v roku 1983. Firma vývojové prostredie spolu s ďalšími pokročilými programovacími knižnicami predávala ako **Borland Pascal**.

Na rozdiel od prvých implementácií jazyka Pascal je Turbo Pascal značne výkonnejším prostredím. Integruje:
* textový editor (pre úpravy zdrojových textov),
* kompilátor (prekladač zdrojového kódu),
* linker (prostriedok pre zostavovanie celového kódu z produktov prekladu jednotlivých modulov programu)
* debugger (ladiaci prostriedok).

## Referencie

## Pozri aj
* Delphi (vývojové prostredie)
* Free Pascal
* Lazarus

## Iné projekty

Kategória:Vývojové prostredia
Kategória:Softvér pre CP/M
Kategória:Softvér pre DOS
Kategória:Softvér pre Windows
Kategória:Softvér z 1983
Kategória:Pascal
Halma

**Halma** je abstraktná dosková hra pre dvoch, alebo štyroch hráčov, ktorú v roku 1884 vymyslel americký chirurg George Howard Monks. Halma je inšpirovaná staršou hrou s názvom Hoppity. 

thumb|right|Počiatočné rozloženie hracích kameňov pre dvoch hráčov
thumb|right|Počiatočné rozloženie hracích kameňov pre štyroch hráčov
## Pravidlá
Hracia doska má tvar štvorca a skladá sa zo 16x16 polí štvorcového tvaru. V rohoch hracej dosky sa nachádzajú tzv. *dvorce*, ktoré sa delia na malé dvorce a veľké dvorce. Na začiatku hry umiestnia hráči svoje hracie kamene na štartovacie pozície. V prípade hry medzi dvomi hráčmi, má každý hráč k dispozícii 19 hracích kameňov svojej farby (obvykle biele a čierne), ktoré sa umiestnia na veľké dvorce v protiľahlých rohoch. V prípade hry medzi štyrmi hráčmi má každý hráč k dispozícii 13 hracích kameňov, ktoré sa umiestnia na všetky malé dvorce v rohoch hracej dosky. 

Hráči striedavo vykonávajú jednotlivé ťahy. V každom ťahu môže hráč presunúť jeden svoj kameň na susedné volné pole ľubovolným smerom - ortogonálne aj diagonálne. Hráči môžu preskakovať svoje aj cudzie kamene, pokiaľ je nasledujúce pole v smere skoku voľné, pričom môžu vykonávať aj viacnásobné skoky. Skákanie je nepovinné a v prípade viacnásobného skoku nemusí hráč vykonať všetky skoky. Hracie kamene sa nijak nevyhadzujú a zostávajú v hre až do jej konca.
Cieľom hry je premiestniť všetky svoje hracie kamene na súperov dvorec. 

### Koniec hry
Hra skončí, ak nastane jeden z nasledujúcich prípadov:
# Jeden z hráčov dostane všetky svoje hracie kamene do súperovho dvorca. Tento hráč vyhráva.
# Ak jeden z hráčov urobil viac ako 50 (pre verziu 10x10 políčok) alebo 30 (pre verziu 8x8 políčok) ťahov a ešte stále má svoje hracie kamene vo svojom dvorci, alebo ak sa po takomto počte ťahov vráti niektorým svojím hracím kameňom do svojho dvorca. Takýto hráč prehráva. Toto pravidlo zabraňuje hráčom, aby blokovali svoj dvorec a neumožnili súperovi doviesť tam všetky hracie kamene. 

## Varianty hry
Okrem varianty na hracej doske so 16x16 poľami existujú aj ďalšie dve varianty tejto hry, ktoré sa hrajú na hracích doskách s iným počtom polí. 
* 8x8 polí 
* 10x10 polí

## Pozri aj
* Dáma (hra)

## Externé odkazy
* Halma na boardgamegeek.com 

## Referencie

Kategória:Doskové hry
Kategória:Abstraktné doskové hry
Mlyn (hra)

náhľad|vpravo|Hracia súprava – hracia doska a 12 farebne odlíšených kameňov
náhľad|vpravo|Ukážka rímskej antickej hracej dosky
**Mlyn** je tradičná abstraktná dosková hra pre dvoch hráčov, pochádzajúca pravdepodobne zo Starovekého Egypta a neskôr preslávená aj v Starovekom Ríme. Hra je známa aj pod názvami Nine Men's Morris, Nine Man Morris, Mill, Mills, Merels, Merelles, a Merrills (ktoré pochádzajú z angličtiny). 

## Pravidlá
V súčasnosti najrozšírenejšom a najznámejšom variante obsahuje hracia doska 24 priesečníkov, po ktorých sa pohybujú hracie kamene. Každý hráč má k dispozícii 9 hracích kameňov svojej farby (obvykle biele a čierne).

### Rozmiestnenie kameňov
thumb|right|Prázdna hracia doska (Nine Men's Morris)
Hra začína na prázdnej hracej doske. Na začiatku hry obaja hráči striedavo umiestňujú svoje kamene na hraciu dosku. V prípade ak sa niektorému z hráčov podarí umiestniť tri kamene svojej farby vedľa seba, vznikne tzv. "mlyn", a môže odobrať z hracej dosky jeden zo súperových kameňov. S odobratými kameňmi sa už nesmie hrať. Po rozmiestnení všetkých kameňov na hraciu dosku, môžu hráči nimi posúvať. 

### Presúvanie kameňov
Hráči striedavo vykonávajú jednotlivé ťahy hry. V každom ťahu môže hráč presunúť jeden hrací kameň svojej farby po čiare na vedľajšiu voľnú pozíciu. Rovnako ako pri rozmiestňovaní kameňov na začiatku hry, hráč ktorému sa podarí vytvoriť mlyn, môže odobrať jeden zo súperových kameňov z hracej dosky. Hráč musí prednostne odoberať zo súperových kameňov tie, ktoré niesu súčasťou mlynu. 

### Skákanie kameňov
V bežnej variante hry platí pravidlo, že hráč, ktorý má už len tri hracie kamene môže preskakovať ostatné kamene na najbližšie voľné miesto. 

### Cieľ hry
Cieľom hry je, rovnako ako v dáme, odstrániť všetky súperove kamene, alebo mu zabrániť v ďalších ťahoch.
* Ak hráč nemôže presunúť žiadny svoj kameň, prehráva hru.
* Ak niektorému hráčovi zostanú na hracej doske len dva kamene, nemôže už súperovi odobrať žiadny kameň a hra končí prehrou tohto hráča.

## Varianty

## Pozri aj
* Dáma (hra)

## Externé odkazy
* Mlyn na boardgamegeek.com 

Kategória:Doskové hry
Kategória:Abstraktné doskové hry
Pelikán

**Pelikán** môže byť:

* rod z čeľade pelikánovité, pozri pelikán (rod)
* hmlovina, pozri Pelikán (hmlovina)
* album speváčky Jany Kirschnerovej, pozri Pelikán (album)
* český časopis, pozri Pelikán (časopis)
* priezvisko, pozri Pelikán (priezvisko), napr.:
** Ferdinand Pelikán (1816 – 1864), slovenský novinár
** Jan Pelikán, viacero osôb
** Jaroslav Pelikán, český ornitológ
** Jiří Pelikán (1923 – 1999), český a taliansky novinár, politik, syn Juliusa
** Jozef Pelikán (* 1984), slovenský atlét
** Julius Pelikán (1887 – 1969), český sochár a medailér
** Rostislav Pelikán (* 1978), český basketbalista
** Rudolf Pelikán, český futbalový brankár
** Alžbeta Pelikánová (1940 – 1984), slovenská lekárka, diabetologička
** Irena Pelikánová (* 1949), česká právnička a vysokoškolská pedagogička
** Ludmila Pelikánová (1915 – 1993), česká herečka a recitátorka
** Olga Pelikánová (* 1926), česká politička (KSČ), poslankyňa ČNR a FZ

## Pozri aj
* Pelikan
* Pellikan
* Pelican
* FK Pelikán Děčín 
* Prípad Pelikán
* Pelikán má alibi
Pelikán (priezvisko)

**Pelikán** je české a slovenské priezvisko odvodené od rovnomenného vtáka. Je rozšírené najmä v Česku, najviac v mestách Praha, Brno a Žďár nad Sázavou. Na Slovensku je najčastejšie je v Bratislave, najmä v Petržalke a obci Neded (okres Galanta)

## Známi nositelia
Pozri v článku Pelikán.

## Pozri aj
* Pelikan (priezvisko)
* Pellikan (priezvisko)

Kategória:České priezviská
Kategória:Slovenské priezviská
Kategória:Priezviská v Česku
Kategória:Priezviská na Slovensku
Haleakala

**Heleakala** je masívny štítový vulkán, ktorý zaberá viac ako 75 % rozlohy havajského ostrovu Maui. Sopka je vysoká 3 055 metrov, kráter je hlboký 800 metrov a obvod je približne 34 kilometrov. Heleakala naposledy vybuchla v roku 1790, takže ide o spiacu sopku. So svojou veľkou hĺbkou a šírkou je najväčšou spiacou sopkou na svete.

## Iné projekty

## Zdroj
* 

Kategória:Sopky Havaja
Kategória:Sopky Tichého oceánu
Kategória:Štítové vulkány
Kategória:Trojtisícovky v USA
Sánkovanie na Zimných olympijských hrách 2010 – muži

**Sánkovanie mužov** na Zimných olympijských hrách 2010 vo Whistleri (Britská Kolumbia) prebiehalo od 13. do 14. februára 2010. Víťazom sa stal Nemec Felix Loch. Na druhom mieste skončil David Möller a na treťom Talian Armin Zöggeler. 

Kvôli smrti Nodara Kumaritašviliho počas tréningu 12. februára skrátili organizátori trať; štartovalo sa ako pre ženy, aby pretekári dosahovali nižšiu rýchlosť pri cieli.

## Rekord

## Výsledky

Kategória:Sánkovanie na Zimných olympijských hrách 2010
Podiceps

**Podiceps**, po slovensky potápka, je rod z čeľade potápkovité.

## Druhy
* niekoľko †*Podiceps sp.*
* †*Podiceps cf. auritus* (vrátane *Podiceps pisanus; Podiceps howardae; Pliodytes lanquisti*)
* †potápka andská (*Podiceps andinus*)
* †*Podiceps oligocaenus*
* †*Podiceps subparvus*
* †*Podiceps parvus*
* †*Podiceps dixi*
* †*Podiceps discors*
* potápka ušatá (*Podiceps auritus*)
* potápka čiernokrká/potápka černokrká (*Podiceps nigricollis*)
* potápka chochlatá/potápka chocholatá (*Podiceps cristatus*)
* potápka červenokrká (*Podiceps grisegena*)
* potápka junínska/potápka punová (*Podiceps taczanowskii*)
* potápka bieločelá (*Podiceps gallardoi*)
* potápka dlhozobá/potápka Magellanova (*Podiceps major*/*Podicephorus major*)
* potápka hrivopása (*Podiceps occipitalis*) - vrátane poddruhu potápka striebristá (P. occipitalis juninensis)

## Iné projekty

Kategória:Potápkovité
Tachybaptus

**Tachybaptus**, po slovensky potápka, je rod z čeľade potápkovité.

## Druhy
* potápka žltooká/potápka kráľovská (*Tachybaptus novaehollandiae*)
* potápka stužkatá (*Tachybaptus pelzelnii*)
* (†)potápka jazerná (*Tachybaptus rufolavatus*)
* potápka čiernohlavá (*Tachybaptus dominicus*)
* potápka malá/potápka hnedá (*Tachybaptus ruficollis*)

## Iné projekty

Kategória:Potápkovité
Podilymbus

**Podilymbus**, po slovensky potápka, je rod z čeľade potápkovité.

## Druhy
* potápka atitlánska (*Podylimbus gigas*)
* †*Podylimbus mujusculus*
* †*Podylimbus wetmorei*
* potápka škvrnitozobá/potápka americká (*Podilymbus podiceps*)

## Iné projekty

Kategória:Potápkovité
Aechmophorus

**Aechmophorus**, po slovensky potápka, je rod z čeľade potápkovité.

## Druh
* †Aechmophorus elasson
* potápka ostrozobá (*Aechmophorus occidentalis*)
* potápka bielolíca/potápka Clarkova (*Aechmophorus clarkii*)

## Iné projekty

Kategória:Potápkovité
Rollandia (rod vtákov)

**Rollandia**, po slovensky potápka, je rod z čeľade potápkovité.

## Druhy
* potápka bielosluchá/potápka Rollandova (*Rollandia rolland*)
* potápka krátkokrídla (*Rollandia microptera*)

## Iné projekty

Kategória:Potápkovité
Script-Fu

**Script-Fu** je jeden zo skriptovacích jazykov GIMPu. Je určený pre tvorbu jednoduchých funkcionálnych skriptov, ktoré dokážu uľahčiť prácu s obrázkami. Jeho využitie sa často uplatňuje pri hromadných operáciach s fotografiami (ako je hromadné zmenšovanie fotografií pre web, hromadné pridávanie efektu fotografiám). Script-Fu je založený na interpretácii jazyka nazývaného Scheme. Od iných skriptovacích jazykov, ako sú Perl a Tcl, sa odlišuje hlavne tým, že ako jediný je už nainštalovaný v predvolenom nastavení GIMPu.

## Externé odkazy
* A Script-Fu Tutorial by The GIMP Documentation Team

Kategória:Programovacie jazyky
Rollandia

**Rollandia** môže byť:
*rod vtákov, pozri Rollandia (rod vtákov)
*staré latinské rodové meno rastliny Cyanea koolauensis
*planétka, pozri 1269 Rollandia
Poliocephalus

**Poliocephalus**, po slovensky potápka, je rod z čeľade potápkovité.

## Druhy
* potápka maorská (*Poliocephalus rufopectus*)
* potápka sivohlavá (*Poliocephalus poliocephalus*)

## Iné projekty

Kategória:Potápkovité
Kostol svätých Kozmu a Damiána (Bratislava)

náhľad|Priľahlý dom smútku

**Kostol [[Svätí Kozma a Damián|svätého Kozmu a Damiána]]** je architektonickým symbolom Dúbravky. Stavebne je veľmi zaujímavý z dôvodu, že má eliptický pôdorys a architektonicky je príbuzný s chrámom sv. Trojice v Bratislave. 

## Architektúra
Kostol bol postavený v roku 1720 ako filiálny kostol devínskej farnosti na mieste pôvodného kostola. Maľba interiéru pochádza z roku 1722. Kostol sv. Kozmu a Damiána predstavuje jednoduchšiu centrálnu stavbu. V interiéri sa nachádza osem kaplnkovitých výklenkov. Pôvodne kostol nemal sakristiu a ani chór. Dnešná veža zakončená cibuľovitou strechou pravdepodobne vystriedala v roku 1766 staršiu drevenú vežu. V tomto čase bola zhotovená i nová strecha kostola.

Kostol slúži od roku 1807 ako farský kostol Dúbravskej farnosti, nakoľko až tohto roku bola v Dúbravke erigovaná farnosť.

## Oltár
Pôvodný neskorobarokový oltár z poslednej tretiny osemnásteho storočia mal stĺpovú architektúru s korintskými hlavicami. V strede oltára je veľký obraz zmŕtvychvstania, v štíte menší obraz Najsvätejšej trojice. 

Vyše 20 rokov bol v kostole uchovávaný aj bočný oltár Panny Márie z polovice osemnásteho storočia, ktorý má stĺpovú architektúru s korintskými hlavicami. V strede oltára v barokovom ráme je menší obraz Panny Márie, ktorý zo strán pridŕžajú postavy anjelov. Oltár pochádza z kaplnky arcibiskupského letného sídla v Bratislave, kam bol po roku 1989 vrátený.

## Referencie

## Iné projekty

## Literatúra
* Kronika Dúbravky, Občianske združenie Dúbravská studňa, 2006 - ISBN 80-969546-0-1

## Externé odkazy
* Rímskokatolícka farnosť Bratislava - Dúbravka 

Kategória:Dúbravka (Bratislava)
Kozma a Damián
Bratislava Dúbravka
Bratislava Dúbravka
Bratislava Dúbravka
Panajotis Kondylis

**Panajotis Kondylis**, gr. Παναγιώτης Κονδύλης, (* 17. august 1943, Drouva, Grécko – † 11. júl 1998, Atény) bol grécky filozof a spisovateľ. Je považovaný za najznámejšieho filozofa moderného Grécka, ale významný je aj v európskom kontexte. 

Narodil sa v dedine Drouva pri meste Olympia na Peloponéze, zomrel v Aténach. Ovládal taliančinu, latinčinu, starogréčtinu, francúzštinu, nemčinu a angličtinu.

## Dielo
Veľké množstvo práce napísal nemecky, ale sám si svoje diela prekladal do gréčtiny. Jeho filozofické názory vychádzajú zo starovekých gréckych filozofov, ale aj z neskoršej, novovekej filozofie. Tvrdil, že nemôžeme poznať poznanie, bol skeptik. Vychádzal predovšetkým z vedeckého poznania.

## Exteré odkazy
* Bibliography: primary and secondary 
* "Offizielle Homepage von Panajotis Kondylis" 
* Greek poet Kostas Koutsourelis' article about Kondylis's work published in the newspaper ''Kathimerini'' 
* Oficiálna stránka 
* The publication of the letters exchanged between Kondylis and his publisher Xatzopoulos, concerning valuable information in his work as an editor and translator as well as his intellectual biography

Kategória:Grécki filozofi
Prepis z bulharskej cyriliky do latinky

Toto je článok o systémoch prepisu bulharskej cyriliky do latinky. Celý článok je výťah z článku Prepis z cyriliky do latinky zameraný na bulharskú cyriliku.

## Systémy špeciálne pre bulharskú cyriliku
### Nebulharské
*slovenský systém podľa PSP (používaný aj v slovenskej Wikipédii): Je opísaný v PSP (z roku 1991 resp. 2000) v Kap. VII podkapitole 1.1 a podkapitole 1.2.4 pre bulharčinu
*systém podľa Úradu geodézie, kartografie a katastra Slovenskej republiky z roku 1999, je zhodný so systémom podľa odporúčania OSN z roku 1977 (pozri nižšie)
*český systém podľa PČP: Je opísaný v PČP (z roku 1993 resp. 2002), kópia  textu je dostupná tu http://aplikace.mvcr.cz/archiv2008/micr/files/465/mi_s015.01.03_20050912.pdf (s.13 a ďalej).
*systém podľa odporúčania OSN z roku 1977 = bulharský „Systém transliterácie a transkripcie“ z roku 1972 - pozri napr. http://www.skgeodesy.sk/index.php?www=sp_file&id_item=508 a http://www.eki.ee/wgrs/rom1_bg.htm resp. http://www.eki.ee/wgrs/v2_2/rom1_bg.htm

### Bulharské
*oficiálny systém z roku 1995/2006 ( https://web.archive.org/web/20121019221152/http://members.multimania.co.uk/rre/Romanization.html, http://en.wikisource.org/wiki/Toponymic_Guidelines_for_Antarctica, http://www.eki.ee/wgrs/rom1_bg.htm, bulharské uzákonenie z roku 2009: http://dv.parliament.bg/DVWeb/fileUploadShowing.jsp?&idFileAtt=79168&allowCache=true, http://www.fupress.net/index.php/ss/article/view/17975/16784):

*oficiálny systém z roku 1999 pre pasy (http://www.eki.ee/wgrs/v2_2/rom1_bg.htm)
*systém podľa A. Danchev, M. Holman, E. Dimova and M. Savova. An English Dictionary of Bulgarian Names: Spelling and Pronunciation. Sofia: Nauka i Izkustvo Publishers, 1989.
*„Systém transliterácie a transkripcie“ (Sofia, 1972) – pozri hore pod Systémy OSN

## Systémy pre všetky alebo hlavné cyrilské písma

Kategória:Prepisy z cudzích písiem
Kategória:Bulharčina
Prepis zo staroegyptčiny do latinky

**Prepis zo staroegyptčiny do latinky** môže byť:
*transliterácia staroegyptčiny
*transkripcia staroegyptčiny

Kategória:Prepisy z cudzích písiem
Prepis z čínskeho písma do latinky

## Prehľad
V Číne je oficiálne záväzný systém nazývaný pchin-jin. 

Na Slovensku a Česku sa používa štandard pôvodne vypracovaný v Česko-Slovensku kolektívom sinológov Orientálneho ústavu začiatkom 50. rokov. Súčasný slovenský systém, kodifikovaný v PSP, sa od českého drobne odlišuje v tom, či sa (aj to len v niektorých prípadoch) finála "i" z pchinjinu prepisuje do latinky ako apostrof alebo ako i (a slovenskí sinológovia považujú tento bod v prepise PSP za chybu). 

V angličtine sa najčastejšie používa Wadov-Gilesov systém. Existuje aj francúzsky, nemecký, ruský prepis a podobne. 

Ani jeden z uvedených transkripčných systémov nezachytáva tonálne rozdiely v homografických slabikách (vyjadrované v pchin-jine diakritickými znakmi nad písmenami).

Pod pojmom čínština sa naviac môže rozumieť súhrn viacerých jazykov (čínskych dialektov) alebo oficiálny jazyk v Čínskej ľudovej republike, súčasná štandardná čínština (pchu-tchung-chua). Kodifikácia čínskeho prepisu v PSP tento rozdiel nepostihuje a z jej obsahu je zrejmé, že pod čínštinou sa myslí pchu-tchung-chua, čo vytvára nejednoznačnosti pri prepise názvov a mien z iných čínskych dialektov. V Hongkongu, Singapure a častiach Malajzie je angličtina úradný jazyk a zároveň miestne populácie etnických Číňanov používajú pomenovania v dialektoch čínštiny ako hakka, hokkien, kantončina, chajnančina alebo fučoučina. Keďže majú všetky mená a názvy v týchto jazykoch skrz postavenie angličtiny ako úradného jazyka aj oficiálny prepis do latinky, nie je zrejmé, či sa pri použití v slovenskom texte používa prístup k angličtine - a teda sa príjmajú v úradnej podobe - alebo sa používa transkripcia čínštiny definovaná v PSP, čím sa vytvára podoba mien v konflikte s ich úradnou podobou.

## Prevodové tabuľky online
Prevodovú tabuľku pchin-jinu, (typického) anglického prepisu, slovenského prepisu a ruského prepisu možno nájsť kodifikovanú v Pravidlách slovenského pravopisu a online verzia sa nachádza tu http://www.juls.savba.sk/ediela/psp2000/psp.pdf. 

Praktickejšia obdoba (bez ruského prepisu) na českej stránke je tu http://www.lib.cas.cz/www/space.40/PCHINJIN/CINA.HTM.

## Prídavné mená
V slovenskom (českom) prepise sa v slovenských (českých) prídavných menách odvodených od čínskych názvov vynechávajú spojovníky, napr. je Tchaj-pej ale je tchajpejský.

## Jednotlivé systémy

### Pchin-jin

### Wadov-Gilesov systém

Pozri http://www.lib.cas.cz/www/space.40/PCHINJIN/CINA.HTM alebo tu http://www.juls.savba.sk/ediela/psp2000/psp.pdf Kap. VII 3.1 ("Anglický systém")

### Český systém
Pozri http://www.lib.cas.cz/www/space.40/PCHINJIN/CINA.HTM.

### Slovenský systém podľa [[PSP]] (používaný aj na [[Slovenská Wikipédia|slovenskej Wikipédii]])
Online verzia je tuhttp://www.juls.savba.sk/ediela/psp2000/psp.pdf Kap. VII 3.1. To isté:

#### Iniciály

#### Finály
V okrúhlych zátvorkách sú uvedené finály tvoriace slabiku bez iniciály (okrem w alebo y).

**a) Jednohláskové**

**b) Viachláskové**
b1) **Na a-, e-, o-**

b2) **Na i-**

b3) **Na u-, ü-**

## Referencie

Kategória:Prepisy z cudzích písiem
Kategória:Čínština
Mojžiš (priezvisko)

**Mojžiš** je rozšírené slovenské priezvisko, odvodené od mena starozákonného patriarchu Mojžiša. Najčastejšie je v Banskobystrickom kraji, najviac vo Zvolene, Banskej Bystrici a Sielnici (okres Zvolen).

## Známi nositelia
Pozri v článku Mojžiš.

## Pozri aj
* Mojžíš (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku